Elizabeth Michael

Elizabeth Michael (maarufu kama Lulu; alizaliwa 16 Aprili 1995) ni mwigizaji wa filamu kutoka nchini Tanzania. Mnamo mwaka 2013 alishinda tuzo ya Zanzibar International Film Festival kama msanii bora wa kike kupitia filamu "Foolish Age". Mnamo mwaka 2017 alitajwa na Tuzo za Vijana Afrika zifanyikazo nchini Ghana miongoni mwa vijana 100 wa Afrika wenye ushawishi mkubwa. 

Maisha ya awali
Elizabeth alizaliwa katika Hospitali ya Taifa ya Muhimbili jijini Dar Es Salaam Tanzania. Ni mtoto wa Lucrecia Kalugira na Michael Kimemeta.

Baadaye alijiunga katika shule ya Remnant Academy ambapo alimaliza elimu ya msingi. Alipata kusoma Perfect Vision High School, St Mary's High School kwa ajili ya Elimu ya sekondari. Baadaye alijiunga katika Chuo Cha Utumishi Wa Umma Tanzania (TPSC) akisomea kozi ya stashahada ya Rasilimali watu na Utawala (Diploma In Human Resources Management).

Kazi 
Uigizaji
Alianza kuigiza akiwa na umri wa miaka mitano mnamo mwaka 2000. Baadae alijiunga na kikundi cha Sanaa Kaole Group ambapo alikuwa pamoja na Steven Kanumba, Vincent Kigosi, Mwanaidi Suka na wengine wengi ambapo aliigiza tamthilia nyingi za runinga kama vile Gharika, Taswira, Zizimo  na nyingine nyingi ambapo alikuwa akitumia jina la Lulu ambalo limekuwa maarufu mpaka leo.

Baadae alianza kuigiza filamu akiwa bado na Umri mdogo, ambapo filamu yake ya kwanza ilikuwa Misukosuko akishirikiana na Jimmy Mponda. Mnamo mwaka 2006 aliigiza filamu iitwayo wema iliyoandaliwa na Game 1st Quality na badae filamu nyingine nyingi kama Family Tears, Ripple Of Tears, Passion, Dangerous Girl na nyingine nyingi. Na mpaka sasa amepata kuigiza filamu zaidi ya thelathini.

Pia amepata kufanya Igizo la redioni lililoitwa Wahapahapa Akitumia jina la Mainda. lililoandaliwa na Media For Development International wakishirikiana na Ubalozi wa Marekani, Wizara Ya Afya na Ustawi wa Jamii pamoja na chuo cha Johns Hopkins University Center For Communication Programs cha Marekani Igizo hilo liliongozwa na mmarekani afanyaye shughuli zake Afrika Bwana Jordan Riber.

Pia Katika mradi huohuo wa Wahapahapa alipata kuigiza katika Video mbili za wasanii Lady Jay Dee iitwayo Shamba na Ya Enika iitwayo Changanya. Mradi wa Wahapahapa ulikuwa na lengo la kuelimisha jamii juu Ya malezi bora Ya mtoto katika kipindi cha ukuaji.

Mnamo August 2013 Lulu alizindua filamu yake iitwayo Foolish Age ambayo Ni filamu yake ya kwanza kuitayarisha mwenyewe. Ilizinduliwa katika ukumbi wa Mlimani City uliopo Dar Es Salaam Na kuhudhuriwa Na mamia ya Watu. Foolish Age ilifanya vizuri sokoni Na ilipata kuonyeshwa katika Tamasha Kubwa La Kimataifa La Filamu Zanzibar (Zanzibar International Film Festival), na baadae kuteuliwa kuwania Filamu inayopendwa na Lulu alishinda Muigizaji wa Filamu Wa Kike Anaependwa kupitia filamu hiyo katika Tuzo za Watu 2014.

Mnamo Mwaka 2015 Alizindua Filamu Yake ya pili Kama mtayarishaji iitwayo Mapenzi Ya Mungu. Filamu Hio ilionyeshwa katika Tamasha La Filamu La Kimataifa La Zanzibar (ZIFF) na mwaka 2016 ilishinda Filamu Bora Afrika Mashariki katika Tuzo Za Africa Magic Viewers Choice Awards zilizofanyika Lagos Nigeria.

Utangazaji
Aliwahi kuwa mtangazaji wa kipindi cha runinga kiitwacho watoto wetu Kinachorushwa na Runinga ya ITV Tanzania akiwa na umri mdogo mnamo mwaka 2004-2007.

Pia mnamo mwaka 2014 na 2015 alikuwa mtangazaji wa mashindano ya kutafuta vipaji vya uigizaji Tanzania yaitwayo Tanzania Movie Talents.

Ubalozi na Matangazo 
Mwaka 2013/14 alichaguliwa kuwa balozi wa tamasha la filamu liitwalo Dar Film Festival lililofanyika Dar es Salaam.
2015 alifanya kazi na kampuni ya simu ya Airtel Tanzania kama mtangazaji wa kipindi cha Airtel Yatosha Tv Show.
Pia ni balozi wa kampuni ya Paisha Tanzania, ijushughulishayo na ufanyaji wa biashara mitandaoni
Pia aliteuliwa na kampuni ya Hengan Baby Products and Sanitary co ltd Kuwa balozi wa freestyle napkins bidhaa za wanawake kwa miaka miwili
Pia ni balozi wa Sinema Zetu International Film Festival tamasha la filamu linaloandaliwa Na chaneli ya Sinema Zetu ya kampuni ya Azam
Pia ni balozi wa Azania inajulikana kama pishi la Lulu, ni manager wa upcoming actor ajulikanae kama Suhelyht Khan ambae jina lake halisi ni Suhely Tarmohammed.

Filamugrafia
Tamthilia
 Mwaka JinaUhusikaMaelezo2000'sZizimo Lulu Ilionyeshwa Na Independent Television Tanzania (ITV Tanzania)DiraTaswiraBaragumuGharikaSayariTufaniTetemoJahaziDemokrasiaIlionyeshwa na Shirika la Utangazaji Tanzania/ Tanzania Broadcasting Corporation (TBC)  2017 SarafuJackline Sanga "Jack" Inaonyeshwa na Maisha Magic Bongo (Dstv)

 Igizo la radio
 Mwaka Jina Uhusika Maelezo 2009WahapahapaMaindaIlirushwa na Radio One Tanzania 

Filamu
 Mwaka Filamu Uhusika Maelezo/Wahusika2005Misukosuko Part 2Catherine Jimmy Mponda,Seba and Salama Salmin(Sandrah)2006WemaBettyAkishirikiana na Senga2007Silent Killer Akishirikiana na Mohamed Nurdin(Chekibudi),Shumileta2008Family TearsLindah Akiwa na Steven Kanumba,Wema Sepetu,Jacqueline Wolper and Richard BezendhoutMtoto wa Nyoka Lost Twins Anitha MdogoAkiwa na Steven Kanumba,Hashimu Kambi, Suzan Lewis.2009Taste of Love Akiwa na Aunty Ezekiel, Blandina Chagula,Mahsein Awadh.Ripple of TearsLizyAkiwa na Steven KanumbaPassionAkiwa Jacqueline Wolper,Irene Uwoya,Yusuph Mlela,Hashim KambiUnfortunate LoveAkiwa na Steven Kanumba,Lisa Jensen,ZamdaToo LateAkiwa na Mahsein Awadh(Dr Cheni),Tumaini Bigirimana(Fifi),Issa MussaReason To DieNyinaAkiwa na Mahsein Awadh (Dr Cheni)2010Family DisasterJuliethAkiwa na Vincent Kigosi,Diana Kimaro Crazy LoveMwanafunziAkiwa na Steven Kanumba,Shamsa Ford,Hemed SuleimanMy dreamsAkiwa Vincent Kigosi,Irene Uwoya,Shamsa Ford,Mahsein Awadh2011Birthday PartyAkiwa na Salma Jabu(Nisha)RitazoAkiwa na Riyama Ally Na BarakaTattooConfusionBestaAkiwa na Diana Kimario,Hemedi Suleiman2012House BoyLuluAkiwa na Wema Sepetu,Kajala Masanja,and Mr BlueWoman Of PrinciplesLinahAkiwa na Vincent Kigosi and Nargis MohamedDangerous GirlHidayaMtoto wa MbwaNiceAkiwa na Simon Mwakapagata (Rado) Yatima AsiyestahiliNjwele Akiwa Nice Mohamed(Mtunisy) and Jeniffer KyakaOxygenAkiwa na Sydney, Hashim Kambi,Grace Mapunda2013Foolish Age LovenessAkiwa na Diana Kimaro and Hashimu Kambi2014Family CurseAkiwa na Hashimu Kambi, Yusuph Mlela, Cathy Rupia 2015Mapenzi Ya Mungu ShikanaAkiwa na Flora Mtegoa, Linah Sanga 2016Ni Noma AngelaAkiwa na Kulwa Kikumba and Isarito Mwakalikamo

Kama mtayarishaji
Foolish Age
Mapenzi Ya Mungu
Ni Noma

Tuzo Alizoshinda
2013 Zanzibar International Film Festival- Mwigizaji Bora wa Kike 
2014 Tuzo za watu - Mwigizaji wa Kike Anayependwa 
2016 Africa Magic Viewers Choice Awards- Filamu Bora Afrika Mashariki (Mapenzi Ya Mungu)
2016 Swahili Fashion Week Awards - Style Icon Of The Year

Marejeo

Jamii:Waliozaliwa 1995
Jamii:Watu walio hai
Jamii:Waigizaji filamu wa Tanzania
Jamii:ACWP + film in Tanzania
Jamii:Wasanii wanawake Tanzania